Delos — beg. 2nd c. BC
Region: Aegean Islands, incl. Crete (IG XI-[XIII]) — Delos (IG XI and ID) 

εδοξεν τει βουλει και τωι δημωι αντιγονος χαριστιου ειπεν επειδη ποσιδεος διονυσιου ολβιοπολιτης ανηρ αγαθος ων διατελει περι τε το ιερον και τον δημον τον δηλιων και χρειας παρεχεται και κοινει τει πολει και ιδιαι τοις εντυγχανουσιν αυτωι τωμ πολιτων εις α αν τις αυτον παρακαλει δεδοχθαι τει βουλει και τωι δημωι επαινεσαι ποσιδεον διονυσιου ολβιοπολιτην και ειναι αυτον προξενον του ιερου και δηλιων και αυτον και εκγονους και ειναι αυτοις γης και οικιας εγκτησι[ν] και προσοδον προς την βουλην και τον δημον πρωτοις μετα τα ιερα υπα[ρ]χειν δε αυτοις και ταλλα παντα οσα δεδοται τοις αλλοις προξενοις και ευεργεταις του τε ιερου και δηλιων αναγραψαι δε τοδε το ψηφισμα τημ μεμ βουλην εις το βουλευτηριον τους δε ιεροποιους εις το ιερον εις στηλην νικανωρ νικανορος επεψηφισεν.